IEKŠĒJIE NOTEIKUMI

 Mārupē

|  |  |  |
| --- | --- | --- |
| 17.08.2023. |  | Nr. 29/1.11/1 |

**MĀRUPES NOVADA SPORTA SKOLAS**

 **IEKŠĒJĀS KĀRTĪBAS NOTEIKUMI**

*Izdoti saskaņā ar*

*Izglītības likumu,*

*Profesionālās izglītības likumu,*

*Bērnu tiesību aizsardzības likumu,*

*Mārupes novada Sporta skolas Nolikumu*

**I Vispārīgie noteikumi**

* 1. Mārupes novada Sporta skolas (turpmāk – Sporta skola) iekšējās kārtības noteikumi (turpmāk – Noteikumi) nosaka:
		1. Sporta skolas izglītojamo uzvedības noteikumus Sporta skolā, tās teritorijā, t.sk. sporta bāzēs un Sporta skolas organizētajās mācību - treniņu nodarbībās, sacensībās, nometnēs un pasākumos;
		2. izglītojamo tiesības, pienākumus un atbildību par šo Noteikumu neievērošanu;
		3. alkohola, cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizliegumu Sporta skolā, tās teritorijā, sporta bāzēs un Sporta skolas organizētajās mācību - treniņu nodarbībās, sacensībās, nometnēs un pasākumos;
		4. izglītojamo rīcību, ja izglītojamais kādas personas darbībā saskata draudus savai vai citu personu drošībai;
		5. atbildīgos un kārtību, kādā izglītojamie tiek iepazīstināti ar šiem noteikumiem;
		6. citus jautājumus, kurus Sporta skola uzskata par būtiskiem.
	2. Sporta skolas un tās teritorijas noteikumi pilnā izklāstā ir atrodami sporta bāžu informācijas stendos vai pie sporta bāžu administratoriem, kā arī tīmekļvietnē www.marupe.lv.
	3. Sporta skolas izdotie Noteikumi ir Sporta skolas darba kārtības neatņemama sastāvdaļa, kas ir jāievēro Sporta skolas izglītojamiem, sporta treneriem, kā arī citiem skolas darbiniekiem un apmeklētājiem.
	4. Sporta skolas realizētajās mācību - treniņu nodarbībās drīkst piedalīties tikai tie izglītojamie, kuri ir uzņemti Sporta skolā.
	5. Kārtību par izglītojamo uzņemšanu, pārcelšanu un atskaitīšanu no Sporta skolas nosaka Sporta skolas iekšējās kārtības noteikumi “Noteikumi izglītojamo uzņemšanai, pārcelšanai un atskaitīšanai Mārupes novada Sporta skolā”.
1. **Izglītojamo tiesības**
	1. Ikvienam Sporta skolas izglītojamam ir tiesības:
		1. iegūt kvalitatīvas zināšanas, prasmes un iemaņas Sporta skolas realizētajās izglītības programmās un netraucēti nodarboties mācību - treniņu nodarbībās;
		2. uz nodrošinātu veselības un dzīvības aizsardzību Sporta skolā un tās organizētajos pasākumos;
		3. saņemt bezmaksas veselības aprūpi un neatliekamo medicīnisko palīdzību normatīvajos aktos noteiktajā apmērā;
		4. mācību - treniņu procesā izmantot Sporta skolas telpas, sporta bāzes inventāru un citus mācību līdzekļus;
		5. saņemt motivētu savu zināšanu, prasmju, iemaņu un uzvedības novērtējumu;
		6. pārstāvēt Sporta skolu dažāda mēroga sacensībās, pasākumos, konkursos, atbilstoši savām spējām un interesēm;
		7. brīvi izteikt un aizstāvēt savas domas un uzskatus, kas neaizskar cilvēka godu un cieņu;
		8. lūgt un saņemt padomu, aizstāvību un atbalstu no Sporta skolas darbiniekiem un citiem izglītojamiem;
		9. ziņot par nepieņemamu rīcību, domstarpību gadījumā lūgt palīdzību grupas sporta trenerim vai Sporta skolas vadībai;
		10. ierosināt izmaiņas un papildinājumus Sporta skolas izglītojamo iekšējās kārtības noteikumos;
		11. iesniegt sporta trenerim priekšlikumus Sporta skolas darba pilnveidošanai.
2. **Izglītojamo pienākumi**
	1. Ievērot Sporta skolas noteikumus, sporta bāžu iekšējās kārtības noteikumu prasības, citu mācību - treniņu un sacensību norises vietu iekšējās kārtības noteikumus, izglītojamo drošības noteikumus, kā arī šo noteikumu prasības.
	2. Reizi gadā iesniegt ārsta izziņu, kas apliecina, ka izglītojamā veselības stāvoklis ļauj nodarboties ar paaugstinātu fizisko slodzi (no 10 gadu vecuma katru gadu iziet sporta ārsta pārbaudes un iesniegt izziņu sporta trenerim vai atbalsta personālam).
	3. Sistemātiski apmeklēt, gatavoties un bez attaisnojoša iemesla nekavēt mācību - treniņu nodarbības, sacensības un citus Sporta skolas organizētos pasākumus.
	4. Mācību - treniņu nodarbības apmeklēt atbilstoši nodarbību sarakstam, uz tām ierodoties savlaicīgi, ne ātrāk kā 15 minūtes pirms nodarbības uzsākšanas. Nodarbībām beidzoties, nekavējoties jāatstāj nodarbību norises vieta un 15 minūšu laikā jāatbrīvo ģērbtuve.
	5. Mācību - treniņu nodarbību sākuma kavējuma gadījumā informēt sporta treneri.
	6. Ierasties uz mācību - treniņu nodarbībām un sacensībām atbilstošā, tīrā un sakoptā sporta apģērbā un apavos, kas atbilst vispārpieņemtajām normām un nerada apstākļus traumām, ievērojot nodarbību vietu (iekštelpās vai ārpus telpām), saturu un laikapstākļus.
	7. Uz mācību - treniņu nodarbībām vai sacensībām ierasties, ņemot līdzi visu nepieciešamo sporta inventāru, līdzekļus un piederumus.
	8. Izglītības programmas apguvei paredzēto laiku pilnībā izmantot mācību satura apguvei, atbildēt par savu rīcību, mācību darba rezultātiem, uzvedību un pilnveidot pašdisciplīnu.
	9. Darboties un uzvesties saskaņā ar sabiedrībā pieņemtajām morāles un ētikas normām, fiziski, morāli un psiholoģiski neaizskarot apkārt esošās personas:
		1. ar cieņu izturēties pret valsti, sabiedrību, ģimeni, valsts un Sporta skolas simboliku, dažādām rasēm, tautām, etniskajām grupām un to pārstāvjiem, veidot un attīstīt Sporta skolas tradīcijas;
		2. ievērot grupas biedru tiesības uz netraucētu izglītības programmas apguvi;
		3. ievērot sporta trenera tiesības uz apzināti netraucētu mācību - treniņu nodarbību organizēšanu un vadīšanu;
		4. neapdraudēt savu un citu drošību un veselību, neienest Sporta skolā un citās sporta bāzēs un sacensību norises vietās dzīvībai bīstamus priekšmetus;
		5. ja izglītojamais kādas personas darbībā saskata draudus savai vai citu personu drošībai, telpu vai inventāra bojāšanai, nekavējoties ziņot sporta trenerim vai Sporta skolas darbiniekam.
	10. Sporta skolā vai tās teritorijā, sporta bāzēs bez uzraudzības neatstāt savas vērtīgās personīgās mantas.
	11. Saudzēt Sporta skolas un citu mācību - treniņu nodarbību un sacensību norises vietu inventāru un atlīdzināt materiālos zaudējumus, ja tādi radušies izglītojamā vainas dēļ (ļaunprātīgas mantas vai inventāra bojāšanas gadījumā materiālos zaudējumus atlīdzina izglītojamā likumiskais pārstāvis pilnā apmērā, tiek sastādīts akts, kurā konstatē zaudējumu apmēru).
	12. Aizliegts sporta objekta telpās aizskart elektrības kontaktus, ugunsdzēsēju izsaukšanas pogas, rotaļāties ar sērkociņiem, dedzināt sveces.
	13. Sporta skolā, sporta bāzēs, kur notiek mācību - treniņu process, un sacensību norises vietās neienest un nelietot tabakas izstrādājumus, narkotikas, toksiskas vielas un alkoholu, nelietot necenzētus vārdus un nespēlēt azartspēles.
	14. Būt savstarpēji laipniem, taktiskiem un pieklājīgiem, ievērot godīgas spēles principu un iepazīties ar Sporta ētikas kodeksu.
3. **Noteikumi mācību - treniņa nodarbībā**
	1. Ierodoties mācību - treniņa nodarbības vietā, izglītojamais sasveicinās ar Sporta skolas vai sporta bāzes administratoru un sporta treneri.
	2. Ģērbtuves atslēgas saņem sporta treneris pret parakstu, izglītojamie ģērbtuvēs drīkst ieiet tikai pēc sporta trenera ierašanās.
	3. Bez sporta trenera atļaujas un uzraudzības nedrīkst atrasties sporta zālē, baseinā, kā arī pārējās mācību - treniņu nodarbību vietās.
	4. Mācību - treniņu nodarbības notiek sporta trenera vadībā.
	5. Sporta inventāru atļauts izmantot tikai ar sporta trenera atļauju.
	6. Treniņa nodarbības laikā izglītojamais:
		1. ir atbildīgs par treniņa darba rezultātiem *-* seko līdzi treniņa darbam, savu iespēju robežās maksimāli apgūst mācību saturu, ir precīzs, izpilda un ievēro visas trenera prasības vai instrukcijas un darba drošības noteikumus; sporta objekta iekšējās kārtības noteikumus;
		2. saudzīgi izturas pret sporta objektu (telpām un inventāru);
		3. ar savu uzvedību netraucē treniņa biedrus un sporta trenera darbu;
		4. neatstāj treniņa nodarbības vietu bez sporta trenera atļaujas;
		5. nelieto mobilo telefonu, mūzikas atskaņotājus, nespēlē kārtis vai citas spēles un neizmanto treniņa procesā nevajadzīgas lietas;
		6. nekošļā košļājamo gumiju un neēd.

**V Noteikumi Sporta skolas organizētajās nometnēs**

* 1. Organizējot sporta nometnes – tiek ievēroti Ministru kabineta 01.09.2009. noteikumi Nr. 981 „ Bērnu nometņu organizēšanas un darbības kārtība”.

**VI Noteikumi pasākumos**

* 1. Sporta skolas organizētajos pasākumos izglītojamajiem jāievēro sabiedrībā pieņemtas uzvedības un pieklājības normas, iekšējās kārtības noteikumi un drošības noteikumi. Par izglītojamā nokļūšanu mājās pēc Sporta skolas organizētajiem pasākumiem, kuri notiek vakaros,  rūpējas izglītojamā ģimene, bet iepriekš par to vienojas ar grupas sporta treneri.
	2. Oficiālos un svinīgos Sporta skolas pasākumos - svinīgs apģērbs atbilstoši pasākuma raksturam. Apģērbs nedrīkst būt netīrs, nepieklājīgs, izaicinošs un ar citus cilvēkus aizskarošiem uzrakstiem.

**VII Noteikumi transportā braucot uz sacensībām**

* 1. Brauciena laikā jāievēro izglītojamo drošības noteikumi, sporta trenera un transporta vadītāja norādījumi, šie Noteikumi. Transporta vadītāja rīkojumi un aizrādījumi saistoši visiem pasažieriem.
	2. Izkāpjot no transporta un sagaidot to pieturā, jāievēro satiksmes un drošības noteikumi: nedrīkst skraidīt par autoceļa braucamo daļu, nedrīkst stāvēt uz ceļa braucamās daļas. Izkāpjot no transporta, nedrīkst iet pāri ceļam pirms transporta līdzeklis ir aizbraucis no pieturas vietas. Pirms šķērsot ceļu, jāpārliecinās, vai tuvumā nav braucošs autotransports.
	3. Braucot uz starptautiskajām sacensībām, izglītojamajiem jābūt līdzi personu apliecinošam dokumentam – pasei un pilnvarai par izglītojamā izbraukšanu ārpus valsts, sporta trenera pavadībā.
	4. Izglītojamajam izkāpjot no transporta brauciena papildus pieturās, atgriezties transporta līdzeklī savlaicīgi: sporta trenera noteiktajā transporta atiešanas laikā, vai kā to norādījis transporta vadītājs pirms apstāšanās papildus pieturā. Komandas biedrs informē sporta treneri par blakus sēdētāja neierašanos laikā.
	5. Izglītojamajam transporta līdzeklī ir aizliegts:
		1. staigāt vai skraidīt pa salonu;
		2. traucēt transporta vadītāju un novērst uzmanību ar klaigāšanu, trokšņošanu;
		3. apdraudēt sevi vai citus pasažierus;
		4. lauzt, piegružot un smērēt transporta līdzekli un tā iekārtas;
		5. braukt iereibušam, netīrā apģērbā, smēķēt, lietot alkoholiskos dzērienus, citas apreibinošas vielas vai traucēt pārējos pasažierus;
		6. atvērt vai aizvērt logus un lūkas bez transporta vadītāja atļaujas;
		7. traucēt durvju atvēršanu un aizvēršanu, aizsegt transporta vadītāja redzesloku.

**VIII Atbildība par noteikumu neievērošanu**

* 1. Katrs izglītojamais personīgi atbild par sava mācību darba rezultātiem, uzvedību, drošības noteikumu, sporta objekta iekšējās kārtības noteikumu, izglītojamo drošības noteikumu, kā arī šo noteikumu ievērošanu.
	2. Par šo noteikumu neievērošanu jebkurš Sporta skolas darbinieks, kas to konstatē, ir tiesīgs pieprasīt no audzēkņa rakstisku paskaidrojumu.
	3. Noteikumu neievērošanas gadījumā pārkāpuma izskatīšana un lēmuma pieņemšana notiek šādā kārtībā:
		1. individuāla saruna ar sporta treneri;
		2. individuāla saruna ar Sporta skolas direktora vietnieku izglītības jomā;
		3. pārkāpuma izskatīšana Sporta skolas vadības sanāksmē;
		4. pārkāpuma izskatīšana Sporta skolas pedagoģiskās padomes sēdē.
	4. Pārkāpuma izskatīšana var būt citāda, ņemot vērā konkrēto situāciju.
	5. Atkarībā no pārkāpuma smaguma, ņemot vērā iepriekšējo pārkāpumu raksturu, kā arī izglītojamā attieksmi, var noteikt šādus soda mērus:
		1. nesekmība mācībās – ierobežotas iespējas piedalīties treniņos un sacensībās;
		2. narkotisko vielu lietošana – atskaitīšana no Sporta skolas;
		3. alkoholisko dzērienu lietošana un smēķēšana – pirmo reizi brīdinājums, par atkārtotu pārkāpumu - atskaitīšana no Sporta skolas;
		4. necenzētu vai personu aizskarošu vārdu lietošana treniņu un sacensību laikā – pirmo reizi brīdinājums, par regulāriem pārkāpumiem - atskaitīšana no Sporta skolas;
		5. uzvedības normu neievērošana, kas mazina vai kaitē Sporta skolas prestižam – brīdinājums vai atskaitīšana no Sporta skolas;
		6. lietas nodošana izskatīšanai ārpusskolas institūcijām.

**IX Atbildīgie un kārtība, kādā izglītojamais tiek iepazīstināts ar
Sporta Skolas Noteikumiem un drošības noteikumiem**

* 1. Grupas sporta treneris iepazīstina izglītojamo:
		1. ar sporta bāzi, kurā norisinās mācību - treniņu nodarbība, iekšējās kārtības noteikumiem un evakuācijas plāniem;
		2. drošības noteikumiempar pirmās palīdzības sniegšanu;
		3. drošības noteikumiempar ugunsdrošību;
		4. drošības noteikumiempar elektrodrošību.
	2. Sporta treneris un atbilstošie speciālisti katra gada septembrī un janvārī instruē visus izglītojamos par Sporta skolas Noteikumiem un drošības noteikumiem, par ko izglītojamais ar savu parakstu apliecina, ka ir iepazinies ar minētajiem Notikumiem, vai uzsākot mācību - treniņu procesu.
	3. Pārrunas par noteikumiem mācību gada laikā veic grupas sporta treneris vai citi pedagogi pēc vajadzības.

**X Rīcība ekstremālos apstākļos**

* 1. Izglītojamajam jāievēro visu drošības noteikumu prasības un nekavējoties jāizpilda atbildīgo personu norādījumi.
	2. Pamanot ugunsgrēka draudus vai kādu tehnisku avāriju, nekavējoties jāziņo sporta trenerim, Sporta skolas darbiniekam vai jebkuram citam pieaugušajam.
	3. Ja pret sevi vai citiem izglītojamajiem vērsta fiziska vai psiholoģiska vardarbība, nekavējoties jāziņo sporta trenerim vai citam Sporta skolas darbiniekam. Nepieciešamības gadījumā jāzvana 112.

**XI Noslēguma jautājumi**

* 1. Grozījumus un papildinājumus Noteikumos var ierosināt pedagoģiskā padome, Sporta skolas administrācija un direktore.
	2. Grozījumus un papildinājumus Noteikumos apstiprina direktore.

Mārupes novada Sporta skolas direktore D.Žvirble

S.Breikša, 22007551